APSTIPRINĀTS
 SIA „Saltavots”

 Iepirkuma komisijas sēdē

2016. gada 28. jūnijā

**Cenu aptaujas**

**“Smilts, grants maisījuma, šķembu piegāde”, id. Nr. SA 2016 09**

**nolikums**

1. **Vispārīgā informācija**
	1. Iepirkuma identifikācijas numurs: SA 2016 09
	2. Pasūtītājs un kontaktinformācija:

 Pasūtītājs:

SIA ” SALTAVOTS”

Reģistrācijas Nr. 40103055793

Juridiskā adrese: Lakstīgalas iela 9B, Sigulda, Siguldas novads, LV-2150

Pasūtītāja kontaktpersona:

Projektu vadītāja

Silvija Zaharāne

Tālruņa Nr.: 67971729

Faksa Nr.: 67869078

e-pasta adrese: silvija.zaharane@saltavots.lv

1. **Informācija par iepirkuma priekšmetu**
	1. Iepirkuma priekšmets ir sadalīts divās iepirkuma daļās:

1. iepirkuma daļa - smilts, grants maisījuma piegāde saskaņā ar tehnisko specifikāciju.

2. iepirkuma daļa - dolomīta šķembu piegāde saskaņā ar tehnisko specifikāciju.

* 1. Pretendents var pieteikties uz abām iepirkuma daļām vai uz vienu iepirkuma daļu.
	2. Pasūtītājs līguma darbības laikā negarantē pilnu pasūtījuma izpildi – iepirkuma apjoms var tikt samazināts. Pasūtītājam ir tiesības līguma izpildes laikā iegādāties smilti, grants maisījumu, šķembas tādā daudzumā (apjomā), cik ir nepieciešams Pasūtītāja vajadzībām savu funkciju nodrošināšanai.
	3. Līguma izpildes laiks un vieta:
		1. Līguma izpildes laiks ir 12 mēneši no Līguma noslēgšanas dienas.
		2. Līguma izpildes vieta:

Smilts, grants maisījuma piegādes vieta - Sigulda, Siguldas novads.

Šķembu piegādes vieta - Vildogas ceļš 5, Sigulda, Siguldas novads.

1. **Nolikuma saņemšana un papildu informācija par iepirkumu**
	1. Pasūtītājs nodrošina brīvu un tiešu elektronisku pieeju iepirkuma procedūras dokumentiem un visiem papildus nepieciešamajiem dokumentiem SIA „Saltavots” mājas lapā internetā http://www.saltavots.lv/iepirkumi
	2. Saziņa starp Pasūtītāju (iepirkuma komisiju) un ieinteresētajiem piegādātājiem iepirkuma procedūras ietvaros notiek latviešu valodā pa faksu vai e-pastu.
	3. Saziņas dokuments, nosūtot pa faksu, ir uzskatāms par saņemtu brīdī, kad nosūtītāja fakss ir saņēmis paziņojumu par faksa sūtījuma saņemšanu. Saziņas dokuments, nosūtot pa e-pastu, ir uzskatāms par saņemtu brīdī, kad Pasūtītājs ir saņēmis apstiprinājumu par nosūtītā e-pasta saņemšanu.
	4. Saziņas dokumentā ietver iepirkuma procedūras nosaukumu, identifikācijas numuru un iepirkuma daļu. Ieinteresētais piegādātājs saziņas dokumentu nosūta uz Nolikumā norādīto faksa numuru vai Pasūtītāja kontaktpersonas e-pasta adresi.
	5. Pasūtītājs saziņas dokumentu nosūta uz ieinteresētā piegādātāja norādīto faksa numuru vai e-pasta adresi.
	6. Ja ieinteresētā persona ir pieprasījusi papildu informāciju par iepirkuma procedūru, Pasūtītājs atbild 2 (divu) darba dienu laikā no jautājuma saņemšanas dienas, bet ne vēlāk kā 4 (četras) dienas pirms piedāvājumu iesniegšanas termiņa beigām.
	7. Papildu informāciju Pasūtītājs nosūta ieinteresētajam piegādātājam, kas uzdevis jautājumu, un vienlaikus ievieto mājaslapā internetā, kurā ir pieejams Nolikums.
2. **Piedāvājumu noformēšana**
	1. Dokumentiem svešvalodā jāpievieno tulkojums latviešu valodā ar pretendenta apliecinājumu par tulkojuma pareizību atbilstoši 2000. gada 22. augusta Ministru kabineta noteikumu Nr.291 „Kārtība, kādā apliecināmi dokumentu tulkojumi valsts valodā” prasībām – apliecinājuma uzrakstā „TULKOJUMS PAREIZS” jābūt uzņēmuma vadītāja vai pilnvarotās amatpersonas pilnam amata nosaukumam, parakstam un paraksta atšifrējumam, apliecinājuma vietas nosaukumam, apliecinājuma datumam, zīmoga nospiedumam.
	2. Dokumentu kopijām jābūt noformētām atbilstoši 2010. gada 28. septembra Ministru Kabineta noteikumu Nr.916 „Dokumentu izstrādāšanas un noformēšanas kārtība” 54. - 61.punktā noteiktajām prasībām – kopijas apliecinājuma uzrakstā norāda „KOPIJA PAREIZA”, apliecinātājas amatpersonas pilnu amata nosaukumu, ietverot arī pilnu organizācijas nosaukumu, personisko parakstu un tā atšifrējumu, apliecinājuma vietas nosaukumu un apliecinājuma datumu.
	3. Pretendentu iepirkuma procedūras ietvaros pārstāv paraksttiesīgā amatpersona vai pretendenta pilnvarota persona.
	4. Piedāvājums jāiesniedz latviešu valodā, lapām jābūt caurauklotām un sanumurētām. Uz pēdējās lapas aizmugures caurauklošanai izmantojamais diegs nostiprināms ar pārlīmētu lapu, kurā norādīts cauraukloto lapu skaits, ko ar savu parakstu apliecina pretendenta pārstāvis.
	5. Pretendents drīkst iesniegt tikai vienu piedāvājuma variant uuz vienu iepirkuma daļu vai abām iepirkuma daļām.
	6. Pretendentam jāatbilst Sabiedrisko pakalpojumu sniedzēju iepirkumu likuma 42. pantā norādītajiem Nosacījumiem dalībai iepirkuma procedūrā.
	7. Pretendentam tehniskais piedāvājums jāsagatavo, aizpildot 2.pielikuma veidlapu “Tehniskā specifikācija/tehniskais piedāvājums” uz 1. iepirkuma daļu vai 2. iepirkuma daļu, vai abām iepirkuma daļām.
	8. Pretendentam finanšu piedāvājums jāsagatavo, aizpildot nolikuma 3.pielikuma veidlapu „Finanšu piedāvājums” uz 1. iepirkuma daļu vai 2. iepirkuma daļu, vai abām iepirkuma daļām.
	9. **Piedāvājuma 1 (viens) oriģināls un 2 (divas) kopijas ir jāiesniedz aizzīmogotā aploksnē**, uz kuras jānorāda:
		* 1. *saņēmēja adrese: „Iepirkumu komisijai, SIA „Saltavots”, Lakstīgalas iela 9B, Sigulda, Siguldas novads , LV-2150 „*
			2. *„Cenu aptauja “Smilts, grants maisījuma, šķembu piegāde”, id. Nr. SA 2016 09*
			3. *„Neatvērt līdz 2016. gada 8. jūlija plkst. 10:00”;*
			4. *pretendenta nosaukums un pasta adrese, e-pasta adrese.*
3. **Piedāvājumu iesniegšanas vieta, datums, laiks un kārtība**
	1. Piegādātāji piedāvājumus var iesniegt līdz **2016. gada 8. jūlija** plkst 10:00 SIA „Saltavots”, Lakstīgalas ielā 9B, Siguldā, Siguldas novadā, piedāvājumus iesniedzot personīgi vai atsūtot pa pastu. Pasta sūtījumam jābūt saņemtam šajā punktā norādītajā adresē līdz šajā punktā minētajam termiņam. Iesniegtie piedāvājumi ir Pasūtītāja īpašums.
	2. Piedāvājumi tiks atvērti **2016. gada 8. jūlijā** plkst. 10:00 SIA „Saltavots”, Lakstīgalas ielā 9B, Siguldā, Siguldas novadā. Piedāvājumu atvēršana ir atklāta.
	3. Piedāvājumu, kas iesniegts pēc piedāvājumu iesniegšanas termiņa beigām vai kura ārējais iepakojums nenodrošina to, lai piedāvājumā iekļautā informācija nebūtu pieejama līdz piedāvājumu atvēršanai, Pasūtītājs neizskata un atdod atpakaļ pretendentam.
4. **Pretendentu profesionālās atbilstības atlases prasības**
	1. Pretendents var būt jebkurš piegādātājs Sabiedrisko pakalpojumu sniedzēju iepirkumu likuma izpratnē, kas ir reģistrēts komercreģistrā vai līdzvērtīgā reģistrā ārvalstīs.
5. **Iesniedzamie dokumenti**
	1. Pieteikums saskaņā ar nolikumam pievienoto veidni (**1.pielikums**).
	2. Dokumenta kopija, kas apliecina piedāvājumu parakstījušās amatpersonas tiesības parakstīt un iesniegt piedāvājumu juridiskās personas uzdevumā
	3. Pretendentam komercreģistrā vai līdzvērtīgā reģistrā ārvalstīs izdota reģistrācijas apliecības kopija
	4. Tehniskais piedāvājums saskaņā ar nolikumam pievienoto veidni “Tehniskā specifikācija/Tehniskais piedāvājums” **(2. pielikums)** uz 1. iepirkuma daļu vai 2. iepirkuma daļu, vai abām iepirkuma daļām.
	5. Finanšu piedāvājums saskaņā ar nolikumam pievienoto veidni (**3.pielikums**) uz 1. iepirkuma daļu vai 2. iepirkuma daļu, vai abām iepirkuma daļām.
	6. Ja pretendents ir piegādātāju apvienība, tad apliecinājums, ka gadījumā, ja attiecībā uz to pieņemts lēmums slēgt līgumu, pirms tās noslēgšanas pretendents reģistrēsies kā pilnsabiedrība vai līgumsabiedrība Latvijas Republikas normatīvajos aktos noteiktajā kārtībā. Ja 10 (desmit) darba dienu laikā no pasūtītāja aicinājuma izsniegšanas pilnsabiedrība vai līgumsabiedrība netiek reģistrēta Latvijas Republikas normatīvajos aktos noteiktajā kārtībā, tā tiek izslēgta no dalības iepirkuma procedūrā.
6. **Piedāvājumu vērtēšana un lēmuma pieņemšana**
	1. Piedāvājumi, kas iesniegti pēc nolikumā norādītā iesniegšanas termiņa, netiks atvērti un vērtēti, bet neatvērti atdoti pretendentam.
	2. Par atbilstošiem tiks uzskatīti tikai tie piedāvājumi, kuri atbilst visām nolikumā un tehniskās specifikācijās norādītajām prasībām.
	3. Neatbilstoši piedāvājumi tālāk netiks vērtēti.
	4. Komisija pārbauda piedāvājuma noformējuma atbilstību nolikuma 4.punktā noteiktajām prasībām. Ja piedāvājums nebūs noformēts atbilstoši prasībām, iepirkuma komisija var lemt par piedāvājuma tālāku neizskatīšanu.
	5. Komisija publiskajās datu bāzēs pārbauda Pretendenta atbilstību Sabiedrisko pakalpojumu sniedzēju iepirkumu likuma 42. pantā norādītajiem Nosacījumiem dalībai iepirkuma procedūrā, salīdzina šo informāciju ar Pretendenta pieteikumā (1. pielikums) norādīto informāciju. Ja publiskajās datu bāzēs nevar iegūt informāciju par Pretendenta atbilstību Sabiedrisko pakalpojumu sniedzēju iepirkumu likuma 42. pantā norādītajiem Nosacījumiem dalībai iepirkuma procedūrā, iepirkuma komisija pieprasa nepieciešamo informāciju Pretendentam. Ja Pretendents neatbilst Nosacījumiem dalībai iepirkuma procedūrā, komisija tālāk šo piedāvājumu neizskata.
	6. Pretendentu atlases laikā komisija pārbauda pretendentu iesniegto dokumentu (nolikuma 7.3.punkts), ja pretendents neatbilst nolikuma 6.1.punktā noteiktajai prasībai, komisija tālāk piedāvājumu neizskata.
	7. Tehniskās specifikācijas/Tehniskā piedāvājuma pārbaudes laikā komisija izvērtē tehnisko piedāvājumu atbilstību tehniskās specifikācijas prasībām. Ja pretendenta tehniskais piedāvājums neatbilst tehniskajai specifikācijai, komisija tālāk šo piedāvājumu neizskata.
	8. Komisija pārbauda finanšu piedāvājuma atbilstību noteiktajām prasībām. Neatbilstošie piedāvājumi netiks vērtēti. Komisija vērtē un salīdzina tikai to pretendentu finanšu piedāvājumus, kuri nav noraidīti noformējuma pārbaudes, nosacījumu dalībai iepirkuma procedūrā pārbaudes laikā, pretendentu atlases vai tehnisko piedāvājumu pārbaudes laikā.
	9. No piedāvājumiem, kas atbilst visām prasībām, komisija katrai iepirkuma daļai izvēlās piedāvājumu ar viszemāko cenu.
7. **Iepirkuma līgums**
	1. Pasūtītājs, pamatojoties uz Pretendenta piedāvājumu, ar izraudzīto Pretendentu slēdz iepirkuma līgumu atbilstoši Iepirkuma līguma veidnei (4. pielikums).
	2. Ja Pretendentam ir iebildumi pret iepirkuma līguma veidni, tie jāiesniedz pasūtītājam ne vēlāk 4 dienas pirms piedāvājumu iesniegšanas termiņa beigām. Pēc šī termiņa iesniegtie iebildumi netiks ņemti vērā.

**10. Pielikumā:**

1.pielikums – Pretendenta pieteikums

2.pielikums – Tehniskā specifikācija /Tehniskais piedāvājums

3.pielikums – Finanšu piedāvājums

4. pielikums - Līguma projekts

1.pielikums

Cenu aptaujas nolikumam

id. Nr. SA 2016 09

**PRETENDENTA PIETEIKUMS**

Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas numurs:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fakss: \_\_\_\_\_\_\_\_\_\_\_\_\_ E-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersonas vārds, uzvārds, amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersonas tālrunis:\_\_\_\_\_\_\_\_\_\_\_\_\_\_\_\_\_\_ E-pasts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksttiesīgās personas vārds un uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendents ,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģ. Nr.\_\_\_\_\_\_\_\_\_\_\_\_\_\_\_\_\_

 komersanta (komercsabiedrības) nosaukums reģistrācijas numurs

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā

 vadītāja vai pilnvarotās personas vārds un uzvārds\*

ar šī pieteikuma iesniegšanu:

1. piesakās piedalīties cenu aptaujā „Smilts, grants maisījuma, šķembu piegāde”, id. Nr. SA 2016 09,
2. piekrīt cenu aptaujas Nolikuma un iepirkuma līguma noteikumiem, apliecina gatavību piegādāt materiālus saskaņā ar Nolikuma un tā pielikumu nosacījumiem :
	1. <1.iepirkuma daļai par kopējo cenu bez PVN - norāda piedāvāto cenu ar cipariem un vārdiem>,
	2. <2. iepirkuma daļai par kopējo cenu bez PVN -norāda piedāvāto cenu ar cipariem un vārdiem>, par < kopējo cenu bez PVN - norāda piedāvāto cenu ar cipariem un vārdiem>,

 kā arī apstiprina, ka pievienotie dokumenti veido šo piedāvājumu,

1. apstiprina, ka piedāvājums ir spēkā **60 (sešdesmit) dienas** no piedāvājuma iesniegšanas dienas Pasūtītājam,
2. apliecina, ka attiecībā uz to **nepastāv** šādi Sabiedrisko pakalpojumu sniedzēju iepirkumu likuma 42.panta pirmajā daļā minētie izslēgšanas nosacījumi:

4.1. pretendents vai persona, kurai ir pretendenta pārstāvības tiesības vai lēmuma pieņemšanas vai uzraudzības tiesības attiecībā uz šo pretendentu, ar tādu tiesas spriedumu vai prokurora priekšrakstu par sodu, kas stājies spēkā un kļuvis neapstrīdams, ir atzīta par vainīgu koruptīva rakstura noziedzīgos nodarījumos, krāpnieciskās darbībās finanšu jomā, noziedzīgi iegūtu līdzekļu legalizācijā vai līdzdalībā noziedzīgā organizācijā;

4.2. pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, ir atzīts par vainīgu darba tiesību būtiskā pārkāpumā, kas izpaužas kā vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu vai vairāku personu vienlaicīga nodarbināšana bez rakstveida darba līguma noslēgšanas;

4.3. pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, ir atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, pretendentu ir atbrīvojusi no naudas soda;

4.4. ir pasludināts pretendenta maksātnespējas process, apturēta vai pārtraukta pretendenta saimnieciskā darbība, uzsākta tiesvedība par pretendenta bankrotu vai tiek konstatēts, ka līdz paredzamajam līguma izpildes beigu termiņam pretendents būs likvidēts;

4.5. pretendentam Latvijā un valstī, kurā tas reģistrēts vai kurā atrodas tā pastāvīgā dzīvesvieta (ja tas nav reģistrēts Latvijā vai tā pastāvīgā dzīvesvieta nav Latvijā), ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 150 euro;

4.6. pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju.

|  |
| --- |
| < Pretendents nosaukums, Reģistrācijas numurs , <Adrese> |
| <Reģistrācijas numurs vai personas kods> |
| <Paraksttiesīgās personas amata nosaukums, vārds un uzvārds> |
| <Paraksttiesīgās personas paraksts> |

Pieteikums sastādīts un parakstīts 2016. gada \_\_\_\_\_\_\_\_\_\_\_\_\_\_\_\_\_\_\_\_\_

***\* Pievieno dokumentu, kas apliecina piedāvājumu parakstījušās amatpersonas tiesības parakstīt un iesniegt piedāvājumu juridiskās personas uzdevumā.***

2.pielikums

Cenu aptaujas nolikumam

id. Nr. SA 2016 09

**Tehniskā specifikācija/Tehniskais piedāvājums**

**Smilts, grants maisījuma, šķembu piegāde, id. Nr. SA 2016 09**

|  |  |  |
| --- | --- | --- |
|  |   |  |
| *Sagatavošanas vieta* |  | *Datums* |

1. **iepirkuma daļa**

|  |  |  |  |  |
| --- | --- | --- | --- | --- |
| Nr.p.k. | Materiāls | Indikatīvais piegādes daudzums[[1]](#footnote-1) | Tehniskā specifikācija | Pretendenta piedāvātā materiāla tehniskā specifikācija, derīgo izrakteņu atradnes adrese[[2]](#footnote-2) |
| 1. | Smilts | 200m3 | Jāatbilst “Ceļu specifikācijas 2015”, (apstiprinātas VAS “Latvijas Valsts ceļi” 11.05.2015.) 5.2. punktā izvirzītajām prasībām. Materiāla testēšana veikta saskaņā ar LVS EN 933-1. Materiāls nedrīkst saturēt māla gabalus vai pikas, velēnas, saknes un citas organiskās vielas vai citus piemaisījumus |  |
| 2. | Grants minerālo materiālu maisījums 0/16  | 160 m3 | N - III klase, atbilstoši “Ceļu specifikācijas 2015”, (apstiprinātas VAS “Latvijas Valsts ceļi” 11.05.2015.) 5.2. punktā izvirzītajām prasībām. Materiāla testēšana veikta saskaņā ar LVS EN 933-1. Materiāls nedrīkst saturēt māla gabalus vai pikas, velēnas, saknes un citas organiskās vielas vai citus piemaisījumus |  |
| 3. | Piegādes vieta  | Sigulda, Siguldas novads  |  |
|  4. | Piegāde | Pretendents piegādā ar savu transportu. Piegādes izmaksas ir jāiekļauj piedāvājuma cenā. Materiālu piegāde jānodrošina 5 (piecu) darba dienu laikā no pasūtījuma dienas. |  |

|  |  |  |  |  |
| --- | --- | --- | --- | --- |
|  |  |  |  | *­­­­­­­­­­­­­* |
|  *(Pilnvarotās personas amata nosaukums)* |  | *(Paraksts)* |  | *(Paraksta atšifrējums)* |

2.pielikums

Cenu aptaujas nolikumam

id. Nr. SA 2016 09

**Tehniskā specifikācija/Tehniskais piedāvājums**

**Smilts, grants maisījuma, šķembu piegāde, id. Nr. SA 2016 09**

|  |  |  |
| --- | --- | --- |
|  |   |  |
| *Sagatavošanas vieta* |  | *Datums* |

**2.iepirkuma daļa**

|  |  |  |  |  |
| --- | --- | --- | --- | --- |
| Nr.p.k. | Materiāls | Indikatīvais piegādes daudzums[[3]](#footnote-3) | Tehniskā specifikācija | Pretendenta piedāvātā materiāla tehniskā specifikācija, derīgo izrakteņu atradnes adrese[[4]](#footnote-4) |
| 1.. | Dolomīta šķembu maisījums 0-45; LA40 | 60 t | N - III klase, atbilstoši “Ceļu specifikācijas 2015”, (apstiprinātas VAS “Latvijas Valsts ceļi” 11.05.2015.) 5.2. punktā izvirzītajām prasībām.  |  |
| 2. | Piegādes vieta  | Vildogas ceļš 5, Sigulda, Siguldas novads  |  |
|  3. | Piegāde | Pretendents piegādā ar savu transportu. Piegādes izmaksas ir jāiekļauj piedāvājuma cenā . Materiālu piegāde jānodrošina 5 (piecu) darba dienu laikā no pasūtījuma dienas. |  |

|  |  |  |  |  |
| --- | --- | --- | --- | --- |
|  |  |  |  | *­­­­­­­­­­­­­* |
|  *(Pilnvarotās personas amata nosaukums)* |  | *(Paraksts)* |  | *(Paraksta atšifrējums)* |

3.pielikums

Cenu aptaujas nolikumam

Id. Nr. SA 2016 09

**Finanšu piedāvājums**

**Cenu aptauja** “**Smilts, grants maisījuma, šķembu piegāde”, id. Nr. SA 2016 09**

1. **iepirkuma daļa**

 \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

 *(vietas nosaukums) ( datums)*

SIA „Saltavots” iepirkuma komisijai

Pretendents: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (nosaukums, reģistrācijas nr.)

Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

| Nr.p.k.  | Izmaksu pozīcija | Vienība | Indikatīvais daudzums\* | Vienas vienības izmaksas bez PVN; EUR  | Izmaksas kopā bez PVN; EUR |
| --- | --- | --- | --- | --- | --- |
| 1. | Smilts | m3 | 200 |  |  |
| 2. | Grants minerālo materiālu maisījums 0/16  | m3 | 160 |  |  |
| **Kopā**  |  |
| **PVN 21%** |  |
| **Kopā ar PVN**  |  |

\*- indikatīvs daudzums, tas ir, Pasūtītājs līguma darbības laikā negarantē pilnu pasūtījuma izpildi- iepirkuma apjoms var tikt samazināts. Pasūtītājam ir tiesības līguma izpildes laikā iegādāties materiālus tādā daudzumā (apjomā), cik ir nepieciešams Pasūtītāja vajadzībām savu funkciju nodrošināšanai. Preces cena par 1 vienību ir saistoša iepirkuma līguma slēdzējiem un netiek mainīta.

\_\_\_\_\_\_\_\_\_\_\_\_\_\_\_\_\_\_\_\_\_

 *(pretendenta nosaukums)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 *(amatpersonas vārds, uzvārds) \_\_\_\_\_\_\_\_\_\_\_\_\_\_\_\_*

 *(personiskais paraksts )*

3.pielikums

Cenu aptaujas nolikumam

Id. Nr. SA 2016 09

**Finanšu piedāvājums**

**Cenu aptauja** “**Smilts, grants maisījuma, šķembu piegāde”, id. Nr. SA 2016 09**

1. **iepirkuma daļa**

 \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

 *(vietas nosaukums) ( datums)*

SIA „Saltavots” iepirkuma komisijai

Pretendents: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (nosaukums, reģistrācijas nr.)

Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

| Nr.p.k.  | Izmaksu pozīcija | Vienība | Indikatīvais daudzums\* | Vienas vienības izmaksas bez PVN; EUR  | Izmaksas kopā bez PVN; EUR |
| --- | --- | --- | --- | --- | --- |
| 1. | Dolomīta šķembu maisījums 0-45 | t | 60 |  |  |
| **Kopā**  |  |
| **PVN 21%** |  |
| **Kopā ar PVN**  |  |

\*- indikatīvs daudzums, tas ir, Pasūtītājs līguma darbības laikā negarantē pilnu pasūtījuma izpildi- iepirkuma apjoms var tikt samazināts. Pasūtītājam ir tiesības līguma izpildes laikā iegādāties materiālus tādā daudzumā (apjomā), cik ir nepieciešams Pasūtītāja vajadzībām savu funkciju nodrošināšanai. Preces cena par 1 vienību ir saistoša iepirkuma līguma slēdzējiem un netiek mainīta.

\_\_\_\_\_\_\_\_\_\_\_\_\_\_\_\_\_\_\_\_\_

 *(pretendenta nosaukums)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 *(amatpersonas vārds, uzvārds) \_\_\_\_\_\_\_\_\_\_\_\_\_\_\_\_*

 *(personiskais paraksts )*

4.pielikums

Cenu aptaujas nolikumam

Id.Nr. SA 2016 09

**Iepirkuma līguma projekts, Nr. SA 2016 07**

Siguldā, Siguldas novadā 2016.gada \_\_.\_\_\_\_\_\_\_\_\_\_\_\_\_\_\_\_\_\_\_\_

**SIA „Saltavots”** vienotais reģistrācijas Nr. 40103055793, juridiskā adrese Lakstīgalas iela 9B, Sigulda, LV-2150, valdes locekles Daces Matusevičas personā, kas rīkojas pamatojoties uz statūtiem – turpmāk tekstā saukts „Pasūtītājs” no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,** vienotais reģistrācijas Nr. \_\_\_\_\_\_\_\_\_, juridiskā adrese \_\_\_\_, \_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš darbojas saskaņā ar \_\_\_\_\_\_\_\_\_, turpmāk tekstā saukts – „Piegādātājs”no otras puses,

abi kopā turpmāk līguma tekstā saukti „Puses”, bet katra atsevišķi „Puse”, saskaņā ar cenu aptaujas “Smilts, grants maisījuma, šķembu piegāde”, iepirkuma identifikācijas Nr. SA 2016 09 < 1. iepirkuma daļas/ un vai 2. iepirkuma daļas> rezultātiem un Izpildītāja iesniegto piedāvājumu, bez viltus, maldus un spaidiem, izsakot savu brīvi radušos gribu, noslēdz šo līgumu, turpmāk tekstā arī - Līgums, par sekojošo:

1. **Līguma priekšmets**

Pasūtītājs pasūta un Piegādātājs veic <smilts, grants maisījuma/ dolomīta šķembu piegādi> (turpmāk tekstā – Preces) piegādi saskaņā ar Līgumu, cenu aptaujas “Smilts, grants maisījuma, šķembu piegāde” nolikumu (skatīt Līguma 1. pielikumu) un piedāvājumu (skatīt Līguma 2. pielikumu).

1. **Līguma summa un norēķinu kārtība**
	1. Pasūtītājs Līguma darbības laikā pērk Preci par kopējo Līguma cenu, kas nepārsniedz EUR \_\_\_\_\_\_\_\_<summa no Finanšu piedāvājuma - Kopā, EUR bez PVN 1. iepirkuma daļai un/vai 2. iepirkuma daļai >, PVN 21% EUR. Kopējā līguma summa ar PVN >
	2. Pasūtītājam ir tiesības iegādāties Preces nepieciešamajā apjomā, neizmantojot visu Līguma 2. pielikumā norādīto Preču apjomu.
	3. Līguma 2. pielikumā norādīto Preču cena par 1 vienību ir nemainīga un ir spēkā visā Līguma darbības laikā.
	4. Pasūtītājs par saņemto Preci veic samaksu ar pārskaitījumu uz Piegādātāja norēķinu kontu bankā saskaņā ar Līguma 2. pielikumā noteiktajām Preču vienības cenām 14 (četrpadsmit) kalendāro dienu laikā no Preces pavadzīmes saņemšanas un parakstīšanas brīža.
2. **Preces pasūtīšanas un piegādes kārtība**

3.1. Piegādātājs piegādā Preci pēc norādītas adrese –<1. iepirkuma daļai - Sigulda, Siguldas novads/ 2. iepirkuma daļai - Vildogas ceļš 5, Sigulda, Siguldas novads> Pasūtītāja pilnvarotās personas pieprasītajā apjomā. Pasūtītāja darba laikā (darbdienās pirmdienās, otrdienās, trešdienās, ceturtdienās no plkst. 8. 00 līdz plkst.17.00 un piektdienās no plkst. 8.00 līdz plkst. 15.00).

3.2. Piegādātājs piegādi veic 5 (piecu) darba dienu laikā no Pasūtītāja pilnvarotās personas Līguma 8.10. apakšpunktā noteiktā kārtībā nosūtīta Preces pasūtījuma Līguma 8.9.2. apakšpunktā minētai Piegādātāja pilnvarotajai personai (turpmāk – Piegādātāja pilnvarotā persona) nosūtīšanas dienas.

3.3. Preces pasūtījumā Pasūtītāja pilnvarotā persona norāda:

3.3.1. piegādājamās Preces specifikāciju;

3.3.2. piegādājamās Preces daudzumu.

3.4. Pasūtītāja pilnvarotā persona pārbauda piegādātās Preces kvalitāti, tās atbilstību Līgumā, tā pielikumā un Preces pasūtījumā norādītajām prasībām (kvalitātes, kvantitātes, u.c. neatbilstības) un Latvijas Republikā spēkā esošo normatīvo aktu prasībām. Ja piegādātā Prece atbilst visām šajā apakšpunktā minētajām prasībām, Pasūtītāja pilnvarotā persona paraksta Preces pavadzīmi.

3.5. Pasūtītāja pilnvarotā persona, konstatējot saņemtās Preces neatbilstību Līguma 3.4.apakšpunktā noteiktajām prasībām, neparaksta Preces pavadzīmi un 2 (divu) darba dienu laikā no Preces saņemšanas sastāda pretenziju par konstatētajiem Preces trūkumiem, ko Līguma 8.10.apakšpunktā minētajā kārtībā nosūta Piegādātāja pilnvarotajai personai. Piegādātājs par saviem līdzekļiem novērš pretenzijā norādītos piegādātās Preces trūkumus, nepieciešamības gadījumā to apmainot pret atbilstošu Preci.

 **4. Pušu atbildība**

 4.1. Ja Piegādātājs neievēro Līguma 3.2.apakšpunktā norādīto Preces piegādes termiņu, Pasūtītājam ir tiesības prasīt Piegādātājam maksāt līgumsodu 1 % (viena procenta) apmērā par katru nokavēto Preces piegādes dienu, bet ne vairāk kā 10 % (desmit procentu) apmērā no kavēto Preču vērtības par katru atsevišķo gadījumu.

4.2. Preces piegādes kavējuma laikā tiek ieskaitīts viss laika periods, kas pārsniedz Līguma 3.2.apakšpunktā norādīto Preces piegādes termiņu līdz brīdim, kad tiek piegādāta atbilstoša Prece un Pasūtītāja pilnvarotā persona paraksta Preces pavadzīmi. Līguma 3.5.apakšpunktā minētajā gadījumā Preces piegādes kavējuma laikā netiek ieskaitīts laika periods no Preces saņemšanas dienas līdz pretenzijas nosūtīšanas dienai.

4.3. Ja Pasūtītājs neievēro Līguma 2.4..apakšpunktā norādīto samaksas termiņu, Piegādātājam ir tiesības prasīt Pasūtītājam maksāt līgumsodu 1 % (viena procenta) apmērā no savlaicīgi nesamaksātas summas par katru nokavēto dienu, bet ne vairāk kā 10% (desmit procentu) apmērā no kavētā maksājuma apmēra.

 4.4. Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses darbības vai bezdarbības rezultātā, un ir konstatēts un pierādīts zaudējumu esamības fakts un zaudējumu apmērs, kā arī cēloniskais sakars starp attiecīgo darbību vai bezdarbību un nodarītajiem zaudējumiem.

4.5. Līgumsoda samaksa neatbrīvo no pārējo Līguma saistību izpildes un zaudējumu atlīdzināšanas pienākuma.

 **5. Līguma darbības termiņš**

 5.1. Līgums stājas spēkā ar tā abpusējas parakstīšanas dienu. Līguma abpusējas parakstīšanas datums norādīts Līguma pirmās lapas augšējā labajā stūrī.

5.2. Līguma darbības termiņš ir 12 mēneši no līguma parakstīšanas datuma vai līdz tiek sasniegta Līguma cena, atkarībā kurš apstāklis iestājas pirmais.

 5.3. Pusēm ir tiesības vienpusēji izbeigt Līguma darbību, vismaz 30 (trīsdesmit) dienas iepriekš rakstiski paziņojot par to otrai Pusei.

**6. Pasūtījumu konfidencialitāte**

6.1. Piegādātājs apņemas visā Līguma izpildes laikā, kā arī pēc tam neizpaust trešajām personām sakarā ar Līguma izpildi iegūto, tās rīcībā esošo tehnisko, finansiālo un citu informāciju par Pasūtītāju.

6.2. Augstāk minētā informācija netiek uzskatīta par konfidenciālu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pasūtītāja administrācijas un grāmatvedības sagatavotos publiska rakstura pārskatos un atskaitēs u.tml.).

**7. Nepārvarama vara**

7.1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās).

 7.2. Puse, kas nokļuvusi nepārvaramas varas apstākļos, bez kavēšanās, bet ne vēlāk kā 3 (trīs) darba dienu laikā pēc nepārvaramas varas iestāšanās, rakstiski informē par to otru Pusi un, ja tas ir iespējams, ziņojumam pievieno izziņu, kuru izsniegušas kompetentas iestādes un kura satur minēto apstākļu apstiprinājumu un raksturojumu.

7.3. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt otrai Pusei atlīdzināt zaudējumus, kas radušies Līguma izbeigšanas rezultātā.

**8. Citi noteikumi**

8.1. Līgums atspoguļo Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās attiecībā uz Līguma priekšmetu, kas pastāvējušas starp Pusēm līdz Līguma parakstīšanai.

8.2. Kādam no Līguma noteikumiem zaudējot spēku Latvijas Republikas normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.

 8.3. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, telefona, faksa numuri, adreses, tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 7. (septītajā) darba dienā pēc tā nosūtīšanas dienas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem.

8.4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējam. Piegādātājs brīdina Pasūtītāju par šādu apstākļu iestāšanos 30 (trīsdesmit) dienu iepriekš.

8.5. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikas normatīvajos aktos noteiktajā kārtībā.

8.6. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.

8.7. Par Līguma grozījumiem un papildinājumiem, izņemot Līguma 8.3.apakšpunktā noteikto gadījumu, Puses vienojas rakstiski. Līguma grozījumi un papildinājumi ir Līguma neatņemama sastāvdaļa.

 8.8. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.

8.9. Puses vienojas, ka ar Līguma izpildi saistītos jautājumus par Preču pasūtīšanu, pretenziju iesniegšanu, saraksti, pavadzīmju parakstīšanu, Preču trūkumu pieteikšanu) risinās šādas Pušu pilnvarotās personas:

8.9.1. no Pasūtītāja puses:

 8.9.1.1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ (tālr.: \_\_\_\_\_\_\_\_, mob. tālr.: \_\_\_\_\_\_\_\_, e-pasts: \_\_\_\_\_\_\_\_\_);

8.9.2. no Piegādātāja puses – \_\_\_\_\_\_\_\_\_\_\_\_\_\_\_\_ (tālr.: \_\_\_\_\_\_\_\_, mob. tālr.: \_\_\_\_\_\_\_\_, , e-pasts: \_\_\_\_\_\_\_\_\_).

 8.9.3. Līguma 8.9.1. apakšpunktā noteiktā Pasūtītāja pilnvarotā persona ir tiesīgas veikt pasūtījumus, iesniegt pretenzijas, veikt saraksti, parakstīt pavadzīmes, pieteikt preces trūkumu novēršanu.

8.10. Pasūtījumus un pretenzijas Pasūtītāja pilnvarotā persona Piegādātāja pilnvarotajai personai nosūta pa e-pastu. Nosūtīšanas laiks tiek fiksēts uz elektroniskā pasta atskaites par piegādāto e-pastu (piegāde uz adresāta serveri) izdrukas, kas nepieciešamības gadījumā katrai no Pusēm var kalpot par pierādījumu par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Piegādātāju par Līgumā noteikto termiņu neievērošanu, kā arī uzdevumu neizpildi.

8.11. Pasūtītāja pilnvarotās personas nav pilnvarotas izdarīt grozījumus un labojumus Līgumā un tā pielikumos.

8.12. Līgums sastādīts latviešu valodā uz \_ (\_\_\_\_) lapām ar pielikumu uz \_ (\_\_\_\_) lapām. Līgums sagatavots 2 (divos) identiskos eksemplāros, pa 1 (vienam) eksemplāram katrai Pusei. Abiem Līguma eksemplāriem ir vienāds juridiskais spēks.

**9. Līguma pielikumi**

1. pielikums – Cenu aptaujas ” Smilts, grants maisījuma, šķembu piegāde”, nolikums ar pielikumiem;

2.pielikums - Piedāvājuma kopija.

**10. Pušu rekvizīti**

 Pasūtītājs: Piegādātājs:

1. Norādītais daudzums ir indikatīvs. Tas ir paredzēts pretendentu piedāvājumu salīdzināšanai un Pasūtītājam neuzliek pienākumu iegādāties materiālus iepriekš norādītajā apjomā. Materiāla cena par 1 vienību ir saistoša iepirkuma līguma slēdzējiem un līguma darbības laikā nav maināma. [↑](#footnote-ref-1)
2. Jāpievieno piedāvāto materiālu sertificētas laboratorijas izdoti testēšanas pārskati un/ vai ekspluatācijas īpašību deklarāciju kopijas vai jānorāda publiski pieejamu resursu adrese, kur var iepazīties ar šiem dokumentiem [↑](#footnote-ref-2)
3. Norādītais daudzums ir indikatīvs. Tas ir paredzēts pretendentu piedāvājumu salīdzināšanai un Pasūtītājam neuzliek pienākumu iegādāties materiālus iepriekš norādītajā apjomā. Materiāla cena par 1 vienību ir saistoša iepirkuma līguma slēdzējiem un līguma darbības laikā nav maināma. [↑](#footnote-ref-3)
4. Jāpievieno piedāvātā materiāla sertificētas laboratorijas izdots testēšanas pārskats un/ vai ekspluatācijas īpašību deklarācijas kopija vai jānorāda publiski pieejamu resursu adrese, kur var iepazīties ar šiem dokumentiem. [↑](#footnote-ref-4)